Shalom! Tervetuloa Veahavta et Israel -ohjelman pariin.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Ymmärrätkö Messias Jeshuan palvelutyötä?
Ymmärrätkö, mitä meille seuraa siitä, -
että Messias toteutti täydellisesti Isänsä antaman työn?
Kohta näemme, mitä me olemme hänen työstään saaneet.
Messias aikaansai lunastuksen.
Mikä lunastuksen tarkoitus on?
Tarkoitus on synnyttää Jumalaa miellyttävää palvontaa ja palvelemista.
Sellaista, jossa Jumala on kaiken keskipisteenä.
Ongelmana on, että monissa seurakunnissa ja synagogissa, -
Jumala ei ole jumalanpalveluksen keskipisteenä.
Ihmiset vain haluavat saada jumalanpalveluksesta jotain itselleen.
He ovat mukana, jotta Jumala antaisi heille sitä, mitä he haluavat.
Se ei ole oikeaa Jumalan palvontaa.
Meidän on tultava Jumalan eteen nöyrinä ja kuuliaisina -
ymmärtäen lunastuksen lahjan -
ja haluten palvoa, ylistää ja kunnioittaa häntä.
Vasta kun ymmärrämme Messiaan työtä, -
kaikista noista seikoista tulee meille todellisuutta.
Avataan Raamatut. On tärkeää, että seuraat sieltä, -
niin ettet pelkästään kuule Sanaa vaan todistat sen silmilläsi.
Jumala voi puhua väkevästi, kun katsomme Sanaa.
Se on Jumalan voitelemaa.
Avataan Heprealaiskirjeen luku 9.
Jatkamme jakeesta 11, johon jäimme viime viikolla.
Puhuimme siitä, miten Messias saapui näyttämölle.
"Mutta kun Kristus tuli tulevaisen hyvän ylimmäiseksi papiksi, -
niin hän suuremman ja täydellisemmän majan kautta, -
joka ei ole käsillä tehty, se on: joka ei ole tätä luomakuntaa..."
Eli pyhäkkömaja, jossa Messias teki palvelusta, -
ei ollut Jerusalemissa.
Johanneksen evankeliumissa kerrotaan, -
miten Jeshua nousi ylös kuolleista viikon ensimmäisenä päivänä.
Maria Magdaleena tuli hänen luokseen.
Hän sanoi: "Älä minuun koske, -
sillä en minä ole vielä mennyt ylös Isäni tykö..."
Kuoltuaan ristillä ja noustuaan ylös kuolleista -
Messias meni siihen temppeliin, -
joka ei ole käsillä tehty eikä ole tätä luomakuntaa vaan on taivaassa.
Siellä hän osti meille iankaikkisen lunastuksen.
Luetaan jakeesta 12: -
"...meni, ei kauristen ja vasikkain veren kautta, -
vaan" [vastakohtana edelliselle]...
"...vaan oman verensä kautta..."
Pysähdymme nyt erään tärkeän kreikan sanan vuoksi.
Jeshua meni taivaalliseen temppeliin vain kerran.
Kreikan sana merkitsee "kerta kaikkiaan".
Sanaan sisältyy iankaikkinen merkitys.
Työ tehtiin kerran, ja se riittää ikuisiksi ajoiksi.
Muistathan asiayhteyden.
Muut papit toivat samat uhrit joka päivä.
Ylipappi taas meni kaikkeinpyhimpään vain kerran vuodessa.
Hän ei vienyt sinne omaa vertaan vaan eläinten verta.
Koska eläinuhrit eivät olleet riittäviä, niitä piti uhrata joka vuosi uudelleen.
Mutta [vastakohtana edelliselle] -
Messiaan ei tarvinnut toistaa uhriaan, vaan kertauhri riitti.
Sana sanoo: -
"...ei kauristen ja vasikkain veren kautta, -
vaan oman verensä kautta kerta kaikkiaan kaikkeinpyhimpään -
ja sai aikaan iankaikkisen lunastuksen."
Hän "sai aikaan". Me emme saaneet sitä aikaan.
Hän sai aikaan "iankaikkisen lunastuksen".
Sana "iankaikkinen" on elintärkeä. Lunastuksemme kestää iäti.
Koska lunastus on iankaikkinen, sitä ei voi muuttaa.
Jumala on ikuinen ja Sanan mukaan muuttumaton.
Messias on Jumalan iankaikkinen Poika.
Hän on aina ollut ja on aina oleva olemassa -
ja on aina oleva Jumalan Poika.
Mikään ei voi sitä muuttaa.
Usein teologiaan otetaan mukaan järkeviltä kuulostavia asioita.
Mutta jos luulet olevasi niin älykäs ja tietäväinen, -
että pystyt muotoilemaan omat uskonkappaleesi, -
koska olet lukenut Jumalan Sanaa pintapuolisesti, se on tyhmyyttä.
Jumalaa miellyttävä teologia, totuus, joka meidän on omaksuttava, -
syntyy Jumalan Sanan ilmoituksesta.
Jumalan Sanassa sanotaan, -
että koska Messias ei uhrannut eläinten verta vaan omansa, -
hän osti meille iankaikkisen lunastuksen.
Se tarkoittaa sitä, -
että olen aina oleva elävän Jumalan itselleen ostamaa omaisuutta.
Mikään ei sitä voi muuttaa, eivät tekoni eivätkä sanani.
Meillä on pelastus ikuisesti.
Asiasta puhutaan evankeliumeissa termillä ikuinen elämä.
Kun Sanassa sanotaan, että sinulla on iankaikkinen elämä, -
saat uskoa siihen.
On väärää opetusta, että ikuisen elämän voi menettää tai heittää pois.
Et itse aikaansaanut ikuista elämää etkä voi sitä muuttaa.
Vaikka olisit tottelematon, ei Jumala sinua hylkää eikä jätä.
Hän kurittaa niitä, joita hän rakastaa.
Lunastuksen kautta saamme ottaa vastaan Jumalan rakkauden.
Eli Messias sai meille aikaan iankaikkisen lunastuksen.
Jakeen 12 kreikan sanaa ei yleensä käytetä merkityksessä "lunastus".
Tässä käytetty sana puhuu vapaudesta.
Mutta asiayhteyden mukaan kyseessä on -
vapaus palvella Jumalaa ja olla hänelle kuuliainen.
Kun olimme vielä perisynnin tahraamia, -
emme kyenneet palvelemaan Jumalaa.
Olimme lihamme himon vankeja.
Lunastettuina meillä on potentiaalia ja tilaisuus palvella Jumalaa.
Palveletko Jumalaa? Oletko kuuliainen? Näkyykö elämästäsi, -
että Jumalan Karitsan, Messiaan, kallis veri on sinut lunastanut?
Hepr. 9:13: -
"Sillä jos kauristen ja härkäin veri ja hiehon tuhka, -
saastaisten päälle vihmottuna, pyhittää lihanpuhtauteen..."
Eläinten veri puhdisti rajoitetusti.
Juutalaisuudessa on ilmaus kal vachomer.
Eli jos näin tehdään, seuraava asia on järkeenkäypä johtopäätös.
Se periaate on rabbiinisissa kirjoituksissa normaalia.
Kauristen ja härkien veri -
ja hiehon tuhka -
kykenivät puhdistamaan saastaisen lihanpuhtauteen.
Siinä puhutaan ulkonaisesta tilasta, ei sisäisestä muutoksesta.
Siksi jakeessa 14 sanotaan: -
"...kuinka paljoa enemmän..." Se on tärkeä kohta.
Ei vain vähän vaan todella paljon.
"...kuinka paljoa enemmän on Kristuksen veri, -
hänen, joka iankaikkisen Hengen kautta uhrasi itsensä..."
Siinä korostetaan voimakkaasti sanaa "itsensä".
"...uhrasi itsensä viattomana Jumalalle..."
Messiaan työ ei puhdista pelkkää lihaamme, -
vaan on "puhdistava meidän omantuntomme -
kuolleista teoista palvelemaan elävää Jumalaa!"
Messiaan työ on ilmainen lahja ja saa aikaan ikuisen lunastuksen, -
jotta me palvelisimme elävää Jumalaa. Se on lunastuksen tarkoitus.
On mahtavaa, jos olet jo uskossa. Jos et ole, ota ilosanoma vastaan.
Lue Jumalan Sanaa, niin ymmärrät, -
että Messias antaa sinulle tilaisuuden saada syntisi anteeksi.
Hän tekee sinusta uuden luomuksen, joka on vapaa palvelemaan Jumalaa.
Miten sinä palvelet Jumalaa?
Jos et millään tavalla palvele Jumalaa -
ja elämäsi päätyttyä seisot Jumalan edessä, -
ja tulee tuomiopäivä, jolloin jokainen saa tekojensa mukaan, -
siitä tulee sinulle häpeän, katumuksen ja surun päivä -
ikuisiksi ajoiksi.
Maanpäälliset saavutuksesi näet aivan turhanpäiväisiksi.
Mutta kaiken, minkä teet Jumalaa palvellaksesi ja kunnioittaaksesi, -
kun siunaat toisia ja osoitat heille Jumalan rakkautta, -
niin saat nauttia iankaikkista iloa.
Asiaa ei ole vaikea ymmärtää.
Luitko kohdan, jossa sanotaan: -
Hän on "puhdistava meidän omantuntomme kuolleista teoista -
palvelemaan elävää Jumalaa! Ja sentähden -
hän on uuden liiton välimies..."
"Ja sentähden hän on uuden liiton välimies..."
että, koska hänen kuolemansa -
on tapahtunut lunastukseksi..."
Siinä käytetään lunastuksesta yleisempää kreikan sanaa, -
jonka merkitys liittyy Jumalan valtakuntaan.
Tässä sanotaan, että hän kuoli, jotta voisi lunastaa sinut.
Minkä juhlapyhän kuolema tuo mieleesi Tooran perusteella?
Mikä on kuolemaan keskittyvä juhlapyhä?
Pääsiäinen. Kun me juutalaiset kuulemme sanan pääsiäinen, -
ymmärrämme, että kyseessä on lunastuksen juhla.
Mutta pääsiäiseen liittyy aina kuolema.
Jeesus toistaa esim. Matteuksen evankeliumissa useaan kertaan: -
"Pääsiäinen tulee. Aion mennä Jerusalemiin.
Siellä minut petetään ja jätetään ylipappien käsiin.
Minut tuomitaan ja ristiinnaulitaan."
Ristiinnaulitseminen tapahtui roomalaisten toimesta.
Hän sanoi useaan otteeseen: "Pääsiäinen tulee. Minä kuolen."
On surullista, että vain yksi ihminen ymmärsi asian. Hän oli nainen.
Hänellä oli mukanaan kallisarvoista voidetta tai parfyymia.
Hän mursi pullon auki ja voiteli Messiaan.
Hän sanoi: "Hän teki hyvän työn minulle.
Edeltäkäsin hän voiteli minun ruumiini hautaamista varten."
Hautaaminen tapahtuu kuoleman jälkeen.
Nainen ymmärsi, että Jeshua oli lunastaja ja että oli pääsiäinen.
Siksi nainen ymmärsi, että Jeshua kuolisi.
Hän toimi ymmärryksensä mukaan. Niin meidänkin pitää tehdä.
Jakeessa 15 sanotaan: -
"Ja sentähden hän on uuden liiton välimies, -
että, koska hänen kuolemansa on tapahtunut lunastukseksi -
ensimmäisen liiton aikuisista rikkomuksista..."
Siinä puhutaan käskyjen rikkojista, myös sinusta ja minusta.
Hän tuli maailmaan lunastaakseen kuolemallaan ne, -
jotka olivat rikkoneet ensimmäisen liiton.
"että...ne, jotka ovat kutsutut..." Siinä puhutaan Jumalan kutsusta.
Hyppään nyt vähän syrjään pääaiheesta.
Jotkut väittävät, että vain kutsutut voivat pelastua.
Mutta kutsu on laaja. "Niin on Jumala maailmaa rakastanut."
Jotkut uskovat sillä tavalla, -
että vain kutsutut ja valitut ovat ennalta määrättyjä pelastumaan.
Mutta sanankohta sanoo kirjaimellisesti: -
"...niiden, jotka ovat kutsuttuja, pitäisi saada..."
Siinä puhutaan mahdollisesta tapahtumasta.
Tapahtumaan liittyy epävarmuutta.
Kaikkia kutsuttujahan ei valita.
Vain ne valitaan, jotka ottavat vastaan armon ja evankeliumin.
Messias "on uuden liiton välimies, että... ne, jotka ovat kutsutut, -
saisivat luvatun iankaikkisen perinnön."
Huomaamme -
kirjoittajan toistavan usein sanaa "iankaikkinen".
Hän haluaa meidän ymmärtävän, -
että Messiaan työnä on olla iankaikkinen ylimmäinen pappi.
Siitä kerrottiin Hepr. 7:ssä.
Koska hän on iankaikkinen ylipappi, -
hän ei koskaan lakkaa olemasta ylipappi.
Toorassa ylimmäiset papit eivät jatkaneet työtään ikuisesti -
vaan kuolivat.
Hänen työnsä jom kippurina vaikutti kuitenkin tulevaisuuteen.
Ylipapin työ kesti yhdestä jom kippurista seuraavaan.
Ylipapin työllä oli merkitystä tulevaisuuteen mutta vain vuodeksi.
Mutta Messiaan ylimmäispapillinen työ kestää ikuisuuteen.
"...että...ne, jotka ovat kutsutut, saisivat luvatun iankaikkisen perinnön"
Jakeessa 16 aletaan puhua toisesta asiasta, liitosta.
Täytyy olla tarkkana, koska sama kreikan sana voi merkitä liittoa, -
kuten Jumalan liittoa Aabrahamin kanssa tai uutta liittoa, -
tai sama sana voi tarkoittaa testamenttia.
Vanhaa ja Uutta testamenttia voi kutsua -
myös vanhaksi liitoksi ja uudeksi liitoksi.
Eli tässä puhutaan joko liitosta tai testamentista.
Ennen kuolemaansa ihminen tekee sopimuksen (liittokin on sopimus), -
siitä mitä hän tahtoo antaa kullekin perinnöksi testamentissaan.
Kirjoittaja kertoo esimerkin: "Sillä missä on testamentti, -
siinä on sen tekijän kuolema toteennäytettävä, -
sillä vasta kuoleman jälkeen testamentti on pitävä..."
Tässä ei puhuta isän lapsilleen jättämästä perinnöstä.
Nykyhepreaksi käännetyssä Uudessa testamentissa käytetään kahta sanaa.
Esim. tuhlaajapoikavertauksessa on isä, joka jakaa perintöä.
Hän jakaa sitä ennakkoon.
Mutta tämä kreikan sana tarkoittaa perheen ulkopuolisia henkilöitä.
Hän silti haluaa muistaa heitä ja kohtelee heitä perheenjäseninä.
Jakeessa 17 sanotaan: -
"...sillä vasta kuoleman jälkeen testamentti on pitävä, -
koska se ei milloinkaan ole voimassa tekijänsä eläessä."
Jae 18: -
"Sentähden ei myöskään ensimmäistä liittoa verettä vihitty."
Eli samoin kuin testamentti ei tule voimaan ennen henkilön kuolemaa, -
samoin ei uusi liittokaan -
tule voimaan ilman kuolemaa.
Kun Messias kuoli, hänen verensä vuodatettiin.
Luetaan vielä jae 18: -
"Sentähden ei myöskään ensimmäistä liittoa verettä vihitty."
Sillä kun Mooses oli kaikelle kansalle julkilukenut kaikki käskyt..."
Puhutaan nyt vähän kieliopista.
Alkutekstissä ei lue: "Mooses puhui."
Siinä sanotaan: "Käskyt puhuttiin Mooseksen toimesta."
Eli tekstissä ei painoteta Moosesta vaan käskyjä.
Syynä on se, -
että ensimmäisen liiton käskyt ovat esikuvana -
Messiaan työn ymmärtämiselle.
Jae 19: -
"Sillä kun Mooses oli kaikelle kansalle julkilukenut kaikki käskyt, -
niinkuin ne laissa kuuluvat, otti hän vasikkain ja kauristen veren -
ynnä vettä ja purppuravillaa ja isopin..."
Puhdistuksen käytettiin eläinten verta, vettä, villaa ja iisoppia.
"...ja vihmoi sekä itse kirjan että kaiken kansan..."
Jotta Mooseksen liitto olisi voimassa, -
vaadittiin 2. Moos. 24:ssä ja 4. Moos. 19:ssä mainitut asiat: -
veri ja vesi puhdistamista varten, -
sekä muita tarvikkeita.
Lain kirja vihmottiin verellä ja vedellä.
Myös kansa vihmottiin -
Vanhan testamentin liiton voimaan saattamiseksi.
Näin tehtiin esimerkkinä.
Jae 20: "...sanoen: 'Tämä on sen liiton veri, -
jonka Jumala on teille säätänyt'."
Tässä puhutaan kerta toisensa jälkeen käskyistä, -
koska liitto on kutsu kuuliaisuuteen.
Jos emme sitä käsitä, emme käsitä mitään.
Koska jos et ole ottanut vastaan Messiasta häntä palvellaksesi, -
olet ymmärtänyt evankeliumin väärin.
Pelastus on ilmainen lahja. Kuuliaisuus tai teot eivät pelasta.
Mutta koska olemme pelastuneet armosta -
ja olemme uskoneet ylösnousseeseen Messiaaseen, -
Jumala odottaa, -
että tahdot sydämen muutosta ja läheisyyttä hänen kanssaan, -
jotta voit kääntyä pois synnistä ja olla kuuliainen Jumalan tahdolle.
"Tämä on sen liiton veri, jonka Jumala on teille säätänyt.
Ja samoin hän verellä vihmoi myös majan -
ja kaikki palvelukseen kuuluvat esineet.
Niin puhdistetaan lain mukaan miltei kaikki verellä, -
ja ilman verenvuodatusta ei tapahdu anteeksiantamista."
Voimme vetää nyt johtopäätöksen.
Heprealaiskirjeen kirjoittaja on nyt puhunut hyvin painokkaasti.
Jotta ymmärtäisimme Messiaan työtä oikein, -
se täytyy rinnastaa Tooran opetukseen.
Sieltä löytyvät periaatteet, -
joiden avulla voimme ymmärtää Messiaan suurta uhria oikein, -
jotta voimme elää kuuliaisina -
tuoden elämällämme Jumalalle ylistystä ja kunniaa. Se on tarkoitus.
Ensi viikolla tutkimme Heprealaiskirjeen luvun 9 loppua.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla! Siunausta sinulle Jeesuksessa!
Suomennos: Annamari Kortelainen